નવી દિલ્હીઃ વીડિયોકોન બેન્ક લોન કેસમાં ટેક્સ ચોરીની તપાસ કરી રહેલા ઇન્કમ ટેક્સ વિભાગે દીપક કોચરને નોટિસ મોકલી છે. દીપક કોચર આઇસીઆઇસીઆઇ બેન્કના સીઇઓ અને એમડી ચંદા કોચરના પતિ છે. આરોપ છે કે આઇસીઆઇસીઆઇ બેન્કે 2012માં વીડિયોકોન કંપનીને રૂ.3,250 કરોડની લોન આપી હતી, જે પાછળથી ફરતી ફરતી ન્યુપાવર કંપની પાસે આવી ગઇ, જેના વડા દીપક કોચર છે. તે પછી બેન્કે આ લોનને એનપીએ જાહેર કરી હતી. ફરિયાદકર્તાએ આરોપ લગાવ્યો હતો કે આ લોન આપવામાં ગડબડ થયાની શંકા છે.